GLA – sportnuts of meerdoelvoertuig?In die 2000’s was veeldoelvoertuie (MPV’s) baie gewild. MPV’s was min of meer ŉ luikrug gekruis met ŉ bussie. ŉ Meer regop bestuursposisie, beter beenruimte en ŉ reusekattebak – net reg vir kinders rondkarwei. Ek persoonlik besit presies só ŉ buksie – ŉ Renault Grand Scenic, sewe sitplekke en al. Tans is die sportnutsvoertuig die geur van die maand. Mercedes-Benz het onlangs hul sportnutsreeks vernuwe. Een buksie wat so half vir my sy karakter verander het, is die kleinste in die reeks – die GLA. Die vorige GLA was ŉ opgepompte luikrug. Dié een lyk egter meer bussie-agtig. Is dit om die leemte te vul wat die B-reeks gelos het? Die ontwerp is geensins lelik nie, net buitengewoon in ŉ see van sportnutse. Dit is egter nie ŉ slegte ding nie – dis uniek. Die binneruim is pure Mercedes-Benz. Merc is aan die brand met hul binneruim op die oomblik (behalwe die GLE en GLS se paneelborde) en ŉ mens voel vinnig tuis. Al die truuks en luukshede wat jy verwag van ŉ Mercedes is daar. Die spesifieke model wat ek onder hande gehad het, is die GLA 200. Hy word deur Merc se 1.3-viersilinderturbopetrolenjin aangedryf, en is gepaard met hul 8-spoed-dubbelkoppelaarratkas wat 120 kW en 250 Nm aan die voorwiele stoot. Die enjin bied ŉ gemiddelde brandstofverbruiksyfer van 6 l/100 km. Die enjin-ratkas-kombinasie is vir my een van die kwale van die GLA. Die 1.3-enjin bied genoeg krag, maar voel baie grof. Die ratkas se programmering is heel stadig in vergelyking met Volkswagen se DSG. Op die pad toer die GLA heel lekker. Die kajuit voel voorwaar ruim en die ritgehalte is aanvaarbaar. Ek persoonlik dink dit kan sagter geveer wees, veral vir ons paaie wat tans nie in ŉ wafferse toestand is nie. Padhouvermoë is baie beter as wat enige GLA-eienaar ooit sou nodig hê – te danke aan die stywer vering. Die GLA loop sterk voor in die veiligheidsafdeling. Daar is ŉ magdom lugsakke, ABS, EBD, vastrap- en stabiliteitsbeheer, blindekolwaarskuwing en voorruitvertoon (HUD) wat seker maak jou oë is altyd op die pad gefokus. Die jongste weergawe van die MBUX (Mercedes-Benz User Experience)-inligtingstelsel gepaard met die pragtige groot skerms is fantasties. MBUX integreer voorwaar goed met ŉ Apple- of Android-foon, en bied CarPlay en Android Auto indien jy met ŉ draad koppel. Die GLA is ŉ lekker produk. Ek dink dit is egter meer ŉ mamma-motor om kinders te karwei as wat dit ŉ hardebaard se sportnutsvoertuig is. Buiten die 1.3-enjin wat grof is, is dit ŉ lekker pakket. Ek sou beslis kyk na die 200d, ek dink hy gaan ŉ gladder ervaring bied as sy petrol-boetie. Die prys voel wel vir my effens hoog. Die reeks lyk só: Die reeks word gedek deur ŉ 2 jaar/onbeperkte km-waarborg en 5 jaar/100 000 km‑ omvattende instandhoudingsplan. Die kompetisie lyk só: 5 jaar/100 000 km- omvattende instandhoudingsplan 5 jaar/100 000 km- omvattende instandhoudingsplan 8 jaar/195 000 km-batterywaarborg